ᱯᱟᱪᱮ ᱡᱟᱵᱷᱟ
ᱯᱟᱪᱮ ᱡᱟᱵᱷᱟ (ᱤᱱᱫᱳᱱᱮᱥᱤᱭᱟᱱ: Jawa Barat, ᱥᱩᱱᱫᱟᱱᱤᱥ: ᮏᮝ ᮊᮥᮜᮧᮔ᮪) ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱡᱟᱵᱷᱟ ᱫᱤᱯ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱤᱫᱤ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ ᱾ ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱵᱟᱱᱫᱩᱝ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱵᱟᱱᱛᱮ ᱯᱚᱱᱚᱛ ᱟᱨ ᱫᱤᱥᱚᱢ ᱨᱟᱡᱽᱜᱟᱲ ᱡᱟᱠᱟᱨᱛᱟ ᱢᱮᱱᱟᱜ ᱟᱠᱟᱫᱟ, ᱟᱨ ᱮᱛᱚᱢ ᱥᱮᱫ ᱡᱟᱵᱷᱟ ᱫᱚᱨᱮᱭᱟ, ᱥᱟᱢᱟᱝ ᱥᱮᱫ ᱛᱟᱞᱢᱟ ᱡᱟᱵᱷᱟ ᱯᱚᱱᱚᱛ ᱟᱨ ᱠᱚᱧᱮ ᱥᱮᱫ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱫᱚ ᱥᱩᱱᱫᱟᱱᱤᱥ ᱦᱚᱲ, ᱤᱱᱫᱳᱱᱮᱥᱤᱭᱟ ᱨᱮᱱ ᱫᱚᱥᱟᱨ ᱢᱟᱨᱟᱝ ᱡᱟᱹᱛᱤ ᱡᱟᱵᱷᱟᱱᱤᱥ ᱦᱚᱲ ᱛᱟᱭᱚᱢ, ᱠᱚᱣᱟᱜ ᱠᱟᱱᱟᱢ ᱴᱷᱟᱶ ᱠᱟᱱᱟ ᱾
ᱯᱟᱪᱮ ᱡᱟᱵᱷᱟ ᱫᱚ ᱤᱱᱫᱳᱱᱮᱥᱤᱭᱟ ᱯᱷᱩᱨᱜᱟᱹᱞ ᱚᱠᱛᱚ ᱨᱮᱱᱟᱜ ᱤᱨᱟᱹᱞ ᱜᱚᱴᱟᱱ ᱯᱚᱱᱚᱛ ᱢᱩᱫ ᱨᱮ ᱢᱤᱫ ᱯᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱯᱷᱩᱨᱜᱟᱹᱞ ᱩᱪᱷᱟᱹᱱ ᱚᱠᱛᱚ ᱨᱮ ᱵᱮᱱᱟᱣ ᱦᱩᱭ ᱞᱮᱱᱟ ᱟᱨ ᱛᱟᱭᱚᱢ ᱛᱮ ᱟᱹᱱᱟᱹᱨᱤ ᱞᱮᱠᱟᱛᱮ ᱑᱔ ᱡᱩᱞᱟᱭ ᱑᱙᱕᱐ ᱨᱮ ᱵᱮᱱᱟᱣ ᱨᱩᱣᱟᱹᱨ ᱦᱩᱭ ᱞᱮᱱᱟ ᱾ ᱑᱙᱖᱖ ᱥᱮᱨᱢᱟ ᱨᱮ ᱡᱟᱠᱟᱨᱛᱟ ᱯᱟᱪᱮ ᱡᱟᱵᱷᱟ ᱠᱷᱚᱱ ᱵᱷᱮᱜᱟᱨ ᱠᱟᱛᱮᱡᱽ ᱢᱤᱫ ᱯᱚᱱᱚᱛ ᱥᱚᱢᱟᱱ ᱢᱟᱹᱱᱟᱱ "ᱵᱤᱥᱮᱥ ᱨᱟᱡᱽᱜᱟᱲ ᱴᱚᱴᱷᱟ" ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱟᱨ ᱒᱐᱐᱐ ᱥᱮᱨᱢᱟ ᱨᱮ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱵᱷᱮᱜᱟᱨ ᱠᱟᱛᱮᱡᱽ ᱵᱟᱱᱛᱮ ᱯᱚᱱᱚᱛ ᱵᱮᱱᱟᱣ ᱦᱩᱭ ᱞᱮᱱᱟ ᱾
ᱱᱚᱶᱟ ᱠᱚ ᱵᱷᱮᱜᱟᱨ ᱛᱟᱭᱚᱢ ᱦᱚᱸ ᱯᱟᱪᱮ ᱡᱟᱵᱷᱟ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲᱮᱞ ᱯᱚᱱᱚᱛ ᱠᱟᱱᱟ, ᱱᱚᱶᱟ ᱯᱚᱱᱚᱛ ᱨᱮ ᱒᱐᱒᱐ ᱨᱮᱱᱟᱜ ᱛᱟᱞᱟ ᱚᱠᱛᱚ ᱠᱚᱛᱮ ᱔᱙,᱙᱓᱕,᱘᱕᱘ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱵᱮᱠᱟᱥᱤ ᱟᱨ ᱵᱟᱱᱫᱩᱝ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱛᱮᱥᱟᱨ ᱟᱨ ᱯᱩᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱵᱮᱠᱟᱥᱤ, ᱡᱟᱠᱟᱨᱛᱟ ᱨᱮᱱᱟᱜ ᱥᱮᱴᱮᱞᱟᱭᱤᱴ ᱥᱚᱦᱚᱨ ᱞᱮᱠᱟᱛᱮ ᱟᱹᱰᱤ ᱩᱥᱟᱹᱨᱟ ᱦᱚᱲ ᱮᱞ ᱰᱷᱮᱨ ᱧᱮᱞ ᱟᱠᱟᱱᱟ ᱟᱨ ᱒᱐᱑᱒ ᱥᱮᱨᱢᱟ ᱨᱮ ᱱᱚᱶᱟ ᱥᱚᱦᱚᱨ ᱵᱟᱱᱫᱩᱝ ᱥᱚᱦᱚᱨ ᱠᱷᱚᱱ ᱦᱚᱲ ᱢᱟᱨᱟᱝ ᱦᱚᱲᱮᱞ ᱥᱚᱦᱚᱨ ᱞᱮᱠᱟᱛᱮ ᱥᱚᱫᱚᱨ ᱥᱟᱢᱟᱝ ᱟᱠᱟᱱᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱐᱘ ᱥᱮᱨᱢᱟ ᱨᱮ ᱯᱟᱪᱮ ᱵᱟᱱᱫᱩᱝ ᱨᱤᱡᱮᱱᱥᱤ ᱵᱮᱱᱟᱣ ᱛᱟᱭᱚᱢ ᱠᱷᱚᱱ, ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱫᱚ ᱙ ᱥᱚᱦᱚᱨ (ᱤᱱᱫᱳᱱᱮᱥᱤᱭᱟᱱ: Kota) ᱟᱨ ᱑᱗ ᱨᱤᱡᱮᱱᱥᱤ (ᱤᱱᱫᱳᱱᱮᱥᱤᱭᱟᱱ: Kabupaten) ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾ ᱱᱚᱶᱟ ᱒᱖ ᱜᱚᱴᱟᱱ ᱥᱚᱦᱚᱨ ᱟᱨ ᱨᱤᱡᱮᱱᱥᱤ ᱠᱚ ᱟᱨᱦᱚᱸ ᱖᱒᱐ ᱦᱚᱱᱚᱛ (ᱤᱱᱫᱳᱱᱮᱥᱤᱭᱟᱱ: Kabupaten) ᱟᱨ ᱑,᱕᱗᱖ ᱥᱚᱦᱚᱨᱤᱭᱟᱹ ᱟᱹᱛᱩ (ᱤᱱᱫᱳᱱᱮᱥᱤᱭᱟᱱ: Kelurahan) ᱟᱨ ᱔,᱓᱐᱑ ᱜᱚᱴᱟᱱ ᱟᱹᱛᱩ (ᱤᱱᱫᱳᱱᱮᱥᱤᱭᱟᱱ: Desa) ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱡᱟᱠᱟᱨᱛᱟ ᱟᱨ ᱵᱟᱱᱛᱮ ᱯᱚᱱᱚᱛ, ᱮᱛᱚᱢ ᱥᱮᱫ ᱡᱟᱵᱷᱟ ᱫᱚᱨᱮᱭᱟ, ᱠᱚᱧᱮ ᱥᱮᱫ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱥᱟᱶ ᱥᱤᱢᱟᱹᱱᱟ ᱢᱮᱱᱟᱜᱼᱟ ᱾ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱮᱴᱟᱜ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱚ ᱡᱮᱞᱮᱠᱟ ᱫᱚᱨᱮᱭᱟ ᱟᱨᱮ ᱠᱚᱨᱮ ᱢᱮᱱᱟᱜ ᱟᱠᱟᱫᱟ, ᱱᱚᱶᱟ ᱯᱟᱪᱮ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱟᱱᱫᱩᱝ ᱫᱚ ᱯᱚᱱᱚᱛ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜ ᱵᱩᱨᱩ ᱴᱚᱴᱷᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱯᱟᱪᱮ ᱡᱟᱵᱷᱟ ᱨᱮ ᱟᱹᱰᱤ ᱥᱟᱝᱜᱮ ᱦᱚᱲ ᱠᱚ ᱵᱟᱥᱚᱜ ᱠᱟᱱᱟ, ᱜᱚᱴᱟ ᱤᱱᱫᱳᱱᱮᱥᱤᱭᱟ ᱨᱮᱱ ᱢᱚᱬᱮ ᱦᱚᱲ ᱢᱩᱫ ᱨᱮ ᱢᱤᱫ ᱦᱚᱲ ᱱᱚᱶᱟ ᱯᱚᱱᱚᱛ ᱨᱮᱱ ᱠᱟᱱᱟᱭ ᱾
ᱵᱟᱱᱫᱩᱝ ᱵᱮᱰᱮ ᱥᱮᱫ ᱛᱮ ᱮᱛᱚᱢᱼᱥᱟᱢᱟᱝ ᱥᱮᱫ ᱞᱤᱸᱜᱤ ᱪᱟᱞᱟᱣ ᱟᱠᱟᱱ ᱥᱤᱴᱟᱨᱟᱢ ᱜᱟᱰᱟ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱤᱞᱤᱝ ᱟᱨ ᱞᱟᱹᱠᱛᱤᱭᱟᱱ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱓᱐᱐ ᱠᱤᱢᱤ ᱡᱤᱞᱤᱝ ᱪᱟᱵᱟ ᱨᱮ ᱯᱮᱭᱟ ᱰᱮᱢ, ᱥᱤᱨᱟᱴᱟ ᱰᱮᱢ,ᱥᱟᱜᱩᱞᱤᱝ ᱰᱮᱢ ᱟᱨ ᱡᱟᱛᱤᱞᱩᱦᱩᱨ ᱰᱮᱢ ᱢᱮᱱᱟᱜ ᱟᱠᱟᱫᱟ ᱾
ᱠᱟᱹᱣᱰᱤᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱰᱮᱢᱚᱜᱽᱨᱟᱯᱷᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱞᱟᱠᱪᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱹᱱᱢᱤ ᱩᱛᱷᱱᱟᱹᱣ ᱩᱫᱩᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
(human Development index)
ᱦᱮᱡᱽᱥᱮᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱮᱪᱮᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "BPS-Laci 3.0". laci.bps.go.id. Retrieved 2019-02-05.[permanent dead link]
- ↑ Badan Pusat Statistik, Jakarta, 2020.
- ↑ ᱓.᱐ ᱓.᱑ ᱓.᱒ ᱓.᱓ "Indonesia". Badan Pusat Statistik. Retrieved 20 ᱢᱮ 2020.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn sat_Olck sat_Olck sat_Olck sat_Olck eng_Latn sun_Latn min_Latn